CONVENI ESPECÍFIC DE COL·LABORACIÓ ENTRE LA UNIVERSITAT DE LES ILLES BALEARS I L'AGÈNCIA DE TURISME DE LES ILLES BALEARS, PER A LA REVISIÓ I CREACIÓ DE CONTINGUT CULTURAL D'ALTA QUALITAT\nAmbdues parts es reconeixen, en el concepte en què respectivament intervenen, la capacitat legal necessària per a l'atorgament del present conveni específic derivat de l'acord marc formalitzat l'11 de juliol de 2014 per a la gestió i desenvolupament del projecte TIE, a l'efecte del qual\nPrimer. Que el marc de col·laboració establert a l'acord tercer de l'acord marc formalitzat establia com a àmbit de cooperació, entre altres, compartir coneixement i incorporar el coneixement que la UIB té de les diferents illes en relació amb costums, pobles, patrimoni i qualsevol altre aspecte autòcton per incloure’l en el projecte TIE.\nSegon. Que la Universitat de les Illes Balears disposa de mitjans propis necessaris per realitzar l'objecte d'aquest conveni específic per a la revisió i creació de contingut cultural d’alta qualitat per a la seva inclusió al projecte TIE.\nL'objecte del present conveni específic consisteix en la revisió dels continguts de caràcter cultural ja existents al projecte TIE, així com la creació, si és necessari, de nous continguts que completin els anteriors, activitats que es detallen a l'annex del present conveni específic, en què s'expliquen les condicions per poder-les realitzar, de conformitat amb l'acord adoptat per la comissió mixta de seguiment i reflectit en l'acta de la sessió de dia 18 de juliol de 2014. Succintament, les activitats a realitzar són:\n1. Revisió i millora dels continguts de caràcter cultural.\n2. Creació de nous continguts que completin els continguts existents.\n2. La UIB aportarà el personal i la infraestructura necessaris per a la realització d'aquest projecte, que es valora en 15.000 euros i es concreta en la posada a disposició del personal de la UIB i dels mitjans tècnics i el personal dels departaments de Ciències Històriques i Teoria de les Arts, Ciències de la Terra, Filologia Espanyola, Moderna i Clàssica i Filologia Catalana i Lingüística General, així com el material i les instal·lacions necessaris per a la realització d'aquest projecte.\nL’ aportació de l’ATB per a la realització d’aquest conveni s’abonarà per transferència bancària al compte núm. ES98 0487 2151 10 2000000799 del Banc Sa Nostra - BMN corresponent a la Universitat en les condicions i els terminis següents:\nLa UIB, per si mateixa o a través de mitjans propis de la UIB, concretament de la FUEIB, justificarà l'aplicació dels fons mitjançant la presentació davant la comissió mixta de seguiment de:\n1. Revisió de continguts culturals. Durada prevista per al lliurament: 5 mesos.\n2. Creació de nous continguts culturals. Durada prevista per al lliurament: 6 mesos.\nAprovada per la comissió mixta de seguiment de data 18 de juliol de 2014 la realització del projecte «Revisió i creació de contingut cultural d'alta qualitat».\nSón múltiples les aplicacions possibles de l'aparador turístic intel·ligent, atès que permet disposar d'uns continguts de caràcter cultural validats per especialistes, relatius a aspectes com ara la geografia, la història o el patrimoni cultural de les Illes Balears.\nEspecíficament, algunes possibles aplicacions serien:\nPosar a disposició dels usuaris uns continguts culturals d'alta qualitat.\nAfavorir un turisme de qualitat interessat en el patrimoni cultural i natural de les Illes.\nDonar informació sobre recursos turístics d’interès.\nLa Universitat de les Illes Balears, mitjançant personal investigador, planteja la realització de les següents activitats de R+D relacionades amb el projecte:\n1. Validació, revisió i millora dels continguts de caràcter cultural del projecte.\n2. Creació de nous continguts que completin els continguts ja existents.\nEn aquesta activitat hi podran participar investigadors dels departaments de Ciències Històriques i Teoria de les Arts, Ciències de la Terra, Filologia Espanyola, Moderna i Clàssica i Filologia Catalana i Lingüística General i el Servei d'Activitats Culturals (SAC), coordinats per la doctora Maria Antònia Fornés, vicerectora de Cultura, Projecció Social i Seus Universitàries.\nEls recursos tecnològics són els corresponents del Servei d'Activitats Culturals (SAC) i dels departaments de Ciències Històriques i Teoria de les Arts, Ciències de la Terra, Filologia Espanyola, Moderna i Clàssica i Filologia Catalana i Lingüística General.


Marc's brain: de març 2013\nLa tempesta comença a descarregar sobre TV3. L'anunci del pla de viabilitat per part de l'empresa ha desencadenat l'allau previst de reaccions diverses per part dels que hi treballem. M'aparto ara dels motius estrictament interns, que m'afecten com el que més, i vull deixar aquí una reflexió personal per esvair també algun tòpic interessat.\nQuè és i què representa TV3? A tall de resum, podem dir que és la televisió pública i nacional del país, oberta i pagada majoritàriament amb els impostos de tothom i, en part, amb els ingressos publicitaris. Crec que no erro si dic que TV3 és més que una televisió, com el Barça és més que un club, i és evident el perquè: competim en un món complicat en què hi ha una oferta televisiva inacabable, la gran majoria en castellà. La qualitat és el nostre segell a l'hora de treballar, i en dono fe. Som líders d'audiència a Catalunya malgrat les envestides de tot tipus que rebem. I hi ha un component sentimental de lligam de país.\nEl tòpic del treballador que aguanta parets ja és massa tronat. És evident que hi ha d'haver una reestructuració en la forma i manera d'entendre la nostra feina, però la qualitat no es pot mantenir si les retallades tallen l'os que ja es tocava amb els últims pressupostos minsos. Pagar menys de 300 milions d'euros per a una televisió pública pot semblar una barbaritat, i més si fem cas a la demagògia clàssica que aflora en frases de l'estil "tanquen quiròfans i no retallen en mitjans de comunicació públics". TV3 (i els altres canals adjacents) costen a l'any l'equivalent aproximat a una setmana de sanitat pública o d'ensenyament públic; algú em negarà que La Teva no exerceix un paper essencial en l'educació del nostre país, en el foment de l'esperit crític i d'opinions contraposades, o en la difusió de les tradicions i en la promoció del català?\nCertament hi ha qui em contestarà que no veu TV3 i que per això no l’ha de pagar; jo també podria dir que no veig (gaire) TVE i la pago, i crec que hi ha de ser. L'opció d’una tele pública al servei de tothom sempre hi ha de ser. Massa sovint qui critica TV3 és qui no la sintonitza mai. Massa sovint hi ha ires injustificades contra els professionals que treballem diàriament i que ens creiem la feina com qui més. Hi deixem la pell, us ho asseguro, i l'audiència ens la guanyem minut a minut. Retallar encara més el pressupost de la tele pública catalana en un moment en què, per exemple, la publicitat ha caigut estrepitosament (entre d'altres coses perquè molts grups privats ofereixen pel mateix preu packs d'anuncis que s'emeten per les múltiples opcions de canals i canalets que aquests grups que tenen escampats per la TDT) és condemnar TV3 a un futur més negre del que ja tenim. També vull recordar que els treballadors de TVC ja ens vam retallar el sou abans que els altres treballadors públics i funcionaris en general haguessin de patir aquesta mesura.\nAixí doncs, hem de fer més retallades a TV3? Volem una televisió pública forta o de pandereta? Volem un país amb uns mitjans de comunicació públics de qualitat o volem tenir una televisió autonòmica més? Estem caminant per la corda fluixa, no deixem que aquesta corda trontolli encara més perquè podem acabar ensorrant un model televisiu genuí dels més consolidats que hi ha a Europa.\nposted by Marc @ 9:11 p. m. 0 comments


Les obres a l'eix principal d'Olesa afecten el trànsit, el bus urbà i el de Barcelona - Regió7 :: El Diari de la Catalunya Central\nLes obres a l'eix principal d'Olesa afecten el trànsit, el bus urbà i el de Barcelona\nLes obres de remodelació de l'avinguda de Francesc Macià d'Olesa de Montserrat comportaran canvis en el trànsit viari de la població, tant pel que fa als vehicles privats com als serveis de bus de les diferents línies que operen a Olesa, segons han explicat fonts del mateix consistori.\nLes modificacions de les línies de transports de Transports Generals d'Olesa (TGO) es posen en pràctica a partir d'avui, tot i que els usuaris del bus veuran que les obres pròpiament encara no han començat o no són visibles. En el cas de la línia que opera Monbus (cap a Manresa i Barcelona) els canvis es produiran a partir del dia 15 de gener.\nFonts municipals han explicat que el tram d'avinguda de Francesc Macià afectat per les obres és el comprès entre el carrer Mallorca i Jacint Verdaguer, així com els laterals del Mercat Municipal. En tot aquest tram afectat s'anul·la un dels sentits de circulació, i queda només obert el sentit en direcció als Closos. En la resta de l'avinguda es manté els dos sentits de la circulació.\nEn una part de l'avinguda, en sentit a la carretera BV-1201 (car-retera de les Carpes), no s'hi podrà circular, i el trànsit de vehicles es preveu que quedi repartit en diferents itineraris alternatius d'accés a la zona de l'Eixample (que es poden consultar als documents adjunts).\nTransports Generals d'Olesa (TGO) té quatre línies operant a Olesa de Montserrat que es veuran afectades, principalment, perquè la parada de bus que hi ha a la plaça de l'Oli (per l'avinguda Francesc Macià) per a les línies M1 (Olesa-Terrassa-Bellaterra), M2 (bus urbà) i M4 (Olesa-Santa Maria de Vilalba-Martorell) queda inclosa en la zona d'afectació per obres. En ser aquest tram sentit únic de circulació en direcció als Closos, aquesta parada només es farà servir per descarregar passatgers de les diferents línies de TGO. La càrrega dels passatgers es farà a la nova parada creada al car-rer d'Anselm Clavé, 109 (just davant la secretaria de La Passió). Pel que fa a la línia M3 (Olesa-Esparreguera), s'anul·la la parada ubicada a la rotonda d'entrada a la carretera de les Carpes.\nLa línia de Manresa-Olesa-Barcelona que opera Monbus canviarà el seu itinerari i ubicació de les parades. La parada de la rotonda dels Closos es traslladarà al primer quart de rotonda (al cantó del pàrquing del Maxi DIA), i la ubicada a la plaça de Catalunya s'anul·la i es trasllada al carrer de Colom, en el tram comprès entre els carrers Mallorca i Alfons Sala.


Hoffman (Carolina del Nord) - Viquipèdia, l'enciclopèdia lliure\n35° 01′ 58″ N, 79° 32′ 58″ O / 35.0328°N,79.5494°O / 35.0328; -79.5494\nHoffman és una població dels Estats Units a l'estat de Carolina del Nord. Segons el cens del 2000 tenia una població de 624 habitants.\nSegons el cens del 2000, Hoffman tenia 624 habitants, 219 habitatges i 167 famílies. La densitat de població era de 70 habitants per km².\nDels 219 habitatges en un 41,6% hi vivien nens de menys de 18 anys, en un 47% hi vivien parelles casades, en un 21,5% dones solteres, i en un 23,7% no eren unitats familiars. En el 18,7% dels habitatges hi vivien persones soles el 7,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,82 i el nombre mitjà de persones que vivien en cada família era de 3,14.\nPer edats la població es repartia de la següent manera: un 33% tenia menys de 18 anys, un 7,4% entre 18 i 24, un 32,9% entre 25 i 44, un 17,8% de 45 a 60 i un 9% 65 anys o més.\nLa renda mediana per habitatge era de 32.279 $ i la renda mediana per família de 34.688 $. Els homes tenien una renda mediana de 25.893 $ mentre que les dones 16.838 $. La renda per capita de la població era de 14.726 $. Entorn del 17,2% de les famílies i el 24,5% de la població estaven per davall del llindar de pobresa.\nAshley Heights (17 km)\nDobbins Heights (19 km)\nEllerbe (20 km)\nFive Points (18 km)\nFoxfire (16 km)\nPinehurst (20 km)\nObtingut de «https://ca.wikipedia.org/w/index.php?title=Hoffman_(Carolina_del_Nord)&oldid=19038423»


Alaquàs acollirà demà l’acte de presentació institucional del II Pla de Formació adreçat al Professorat No Universitari, una iniciativa del Vicerectorat de Polítiques de Formació i Qualitat Educativa de la Universitat de València amb la col·laboració amb la Conselleria d’Educació, Investigació, Cultura i Esports que té per objectiu establir espais de col·laboració i escenaris de treball comú amb la resta de nivells del sistema educatiu.\nL’acte d’obertura tindrà lloc a les 18,30 hores a la Sala Xemeneia del Castell d’Alaquàs i correrà a càrrec de l’Alcaldessa d’Alaquàs, Elvira García Campos, el Conseller d’Educació, Investigació, Cultura i Esport Vicent Marzà i el Vicerector de Polítiques de Formació i Qualitat Educativa, Ramón López Martín.\nA continuació tindrà lloc una conferència inaugural a càrrec de Maria Carme Boqué Torremorell, professora de la Facultat de Psicologia, Ciències de l’Educació i del Esport de la Universitat Ramón Llull (Barcelona).\nLa Universitat de València, a través del Vicerectorat de Polítiques de Formació i Qualitat Educativa ha publicat el segon Pla de Formació adreçat a professorat no universitari dissenyat en col·laboració amb el Servei de Formació del Professorat de la Conselleria d’Educació, Investigació, Cultura i Esport, l'Associació de Directors d'Institut de Secundària del País Valencià (ADIESPV), i professorat de la Universitat de València.\nLa Universitat de València, a través del Vicerectorat de Polítiques de Formació i Qualitat Educativa, conscient que l'educació ha de ser una tasca d'esforços compartits, vol estrènyer els llaços amb els altres nivells del sistema educatiu, i impulsar així l'obertura d'espais de trobada i d’escenaris de col·laboració en els àmbits docents i investigadors.


Notícia: Es presenta la nova AVV del Barri de Sa Massaneda\nEs presenta la nova AVV del Barri de Sa Massaneda\nNoticia publicada a la web el 11/21/2015 12:45:03 PM\nDesprés de 7 anys d’inactivitat, s’ha tornat a activar l’entitat d’un dels veïnats que hi ha al cor de la vila, amb un important relleu generacional que s’ha incorporat a la junta\nBlanes és un municipi amb un extens teixit associatiu que, especialment pel que fa a les entitats veïnals, que sempre s’han mostrat molt actives en tota mena d’àmbits, no tan sols el social o festiu. Prova d’això és que, comparativament amb d’altres municipis que tenen una densitat demogràfica similar a Blanes, el nombre d’entitats veïnals és espectacularment superior: aquí n’hi ha 26, mentre que el més habitual en poblacions que voltin els 40.000 habitants és que siguin entre 14 i 16.\nAra bé, a Blanes hi havia una associació de veïns una localitzada al cor de la vila que feia prop de set anys que restava inoperativa malgrat que, en la línia de les seves homòlogues blanenques, sempre havia estat especialment activa en diversos àmbits i havia estat molt potent. Per això, després que des de fa més d’un any un grup de veïns es va posar mans a l’obra, ahir al vespre tota aquesta feina va culminar amb la presentació de la nova Associació de Veïns del Barri de Sa Massaneda, que ha començat a caminar amb pas molt ferm.\nPresentació nova AVV del Barri de Sa Massaneda\nProva d’això és que un dels indrets més representatius d’aquest veïnat on es va fer la presentació, el Centre Cultural Els Padrets, estava ahir al vespre ple de gom a gom, a causa del natural interès que havia despertat la notícia que l’entitat tornava a posar-se en marxa. Una de les raons que van provocar que l’anterior junta acabés decidint deixar l’activitat és que feia temps que no hi havia hagut el necessari relleu generacional que cal en qualsevol associació, sigui del caire que sigui.\nJustament per aquest motiu, una de les garanties d’èxit amb què ja compta la nova junta és la joventut de tots els seus membres, començant pel president, Oriol Gallart, i continuant per la resta: Carina Carreras (vice-presidenta); Laia Buixeda (secretària), Marc Tarrés (tresorer); així com els vocals Mireia Montes, Aleix Serra, Viky Esteller, Toni Muñoz i Carles Estríngana. Coincidint amb aquesta nova etapa, també s’ha aprofitat per canviar el logo identificatiu, que ara ha passat a ser la típica espardenya catalana.\nObjectius de la nova junta de l’AVV del barri de Sa Massaneda\nL’acte de presentació d’ahir al vespre no tan sols va servir per donar a conèixer els membres de la nova junta, sinó sobretot per marcar les bases i els objectius que s’han establert com a primeres fites. La primera d’elles és recuperar l’esperit festiu i participatiu del barri, i per això esperen poder comptar amb la complicitat de tots els veïns i veïnes en tot allò que s’organitzi.\nEl president de l'entitat, Oriol Gallart, durant la presentació\nEs demana en especial la seva implicació, a l’hora que es presenta com a compromís escoltar totes les propostes que se’ls faci amb l’objectiu comú de fer créixer l’entitat entre tots i totes. En aquest sentit, el president de l’entitat ja va avançar ahir les primeres activitats que caldrà apuntar a l’agenda veïnal per aquests propers mesos: des de la visita d’un Patge dels Reis Mags per recollir les cartes de la canalla fins la participació a la Cavalcada de Reis 2016, passant per una altra visita prou assenyalada que allotjaran el cap de setmana del 12 i 13 de desembre. Es tracta dels Manaies de Blanes, que faran una desfilada per la vila en un dels actes que l’entitat organitza per contribuir a La Marató de TV3.\nFer-se ressò de les demandes de tots els veïns i veïnes\nEl Full de Ruta que va desplegar ahir Oriol Gallart passa inevitablement per donar veu a les demandes dels veïns, així com dinamitzar el barri recuperant i reactivant l’esperit que hi ha hagut durant molts anys. En aquest sentit, un dels punts cabdals és el compromís de representar i defensar els interessos de tots els veïns davant l’Ajuntament de Blanes.\nAixí ho remarcava ahir el president de l’entitat: “Serem la veu de tots els veïns i veïnes a l’hora de defensar els interessos del nostre barri. La participació activa serà la clau. El nostre lema, el què ens hem marcat tots els membres de la nova junta és que entre tots, fem barri”. De fet, la il·lusió i les ganes de fer coses ja traspuava ahir a l’antiga capella dels Padrets de Blanes.\nL'alcalde i regidors i regidores de l'Ajuntament de Blanes\nL’acte de presentació de la nova Associació de Veïns del Barri de Sa Massaneda també va comptar amb la participació de l’alcalde de Blanes, Miquel Lupiáñez, a qui la junta va convidar especialment a què s’adrecés al públic assistent. En aquest sentit, el batlle va destacar la importància que la ciutadania treballi en xarxa, desitjant molta sort a l’entitat que torna a emprendre la marxa en aquest cèntric veïnat. També van assistir a la presentació regidors i regidores d’altres grups polítics municipals.


🔥 La calor i la xafogor seran cada cop més insuportables: Temps a Catalunya el dijous 20 d’agost del 2020\nLa calor i la xafogor seran cada cop més insuportables a partir d'aquest dijous\nLes temperatures faran cada dia un salt més cap endavant i l’ambient serà molt pesat en conjunt sense pluges\nper Marc Gassó dimecres, 19 d’agost 2020 - 21:00h\nEl sol dominarà durant tota la jornada amb un ambient cada cop més calorós | Àngel Galan\nLa calor intensa anirà cada cop a més i no donarà treva de cara a les properes hores. No estem davant de cap episodi excepcional ni calor fora del normal, ni de bon tros, però venim d’una refrescada i les màximes, de cop, aquest dijous, 20 d’agost, ja es mouran entre els 31ºC i 36ºC a molts punts, i més que pujaran divendres. Tot plegat amb sol en conjunt i sense pluges a la vista.\nAmbient cada cop més pesat\nPel que fa a la calor, aquest dijous notarem una pujada clara dels termòmetres amb ambient molt pesat de ple estiu al migdia. Moltes màximes es mouran entre els 31ºC i 36ºC, si bé al Pirineu i al litoral se situaran entre es 27ºC i 33ºC, però amb una sensació clara de xafogor que anirà a més. De cara als següents dies, aquest ambient pesat cada cop serà més marcat.\nEl sol dominarà en general amb alguns núvols baixos al camp de Tarragona | Catalunya Diari\nSense xàfecs enlloc\nPel que fa a l’estat del cel, s’espera un dia radiant dijous a tot arreu, amb tan sols algun núvol baix puntual en trams de la costa sense més conseqüències. No s’esperen xàfecs ni tempestes enlloc, ni tan sols nuvolades de tarda al Pirineu. En definitiva, una jornada radiant per aprofitar a totes les comarques.\nCalor encara més forta\nEntre divendres i el cap de setmana, les temperatures pujaran encara més i es poden arribar a fregar els 40ºC de nou a Ponent i la vall de l’Ebre. No es registraran els extrems de l’onada de calor de principis d'agost, però la calor serà molt pesada amb xafogor marcada a la costa, on tornaran les nits tropicals generals. Venen dies de ple estiu i de suar molt.\nPrevisió: A les portes de la nova i potent calorada sufocant aquest dimecres\nPrevisió: Dimarts de respir abans d'una nova calorada


Pregó 3 de desembre de 2021\nL'Ajuntament informa que s'ha iniciat el període per sol·licitar una subvenció per fomentar el consum als comerços locals. Fins el dia 10 de desembre, pots passar per l'Ajuntament en horari de 10h a 12h, de dilluns a divendres a omplir la teva sol·licitud.\nAquest dissabte 4 de desembre a les 11:00h vine a la Sala República al Cercle de Dones, un espai segur on compartir experiències i vivències amb altres dones del municipi.\nL'Ajuntament informa que a partir del dimarts 7 i fins el 16 de desembre recollim joguines noves als baixos de l'Ajuntament per la Creu Roja. Joguines ni bèl·liques ni sexistes.\nEs fa saber que la caminada d'aquest diumenge 5 queda postposada pel diumenge 12 de desembre. Els dorsals es vendran a l'Ajuntament i tota la recaptació anirà destinada a la Marató de TV3 d'aquest 2021.\nPeixateira del Mar informa als seus clients que el dimarts 7 de desembre estarà tancat perquè no hi haurà peix fresc. El dia 9 s'obrirà en horari habitual amb peix fresc.\nLa Botiga de Cal Martí dóna el tret de sortida a la campanya de Nadal amb les últimes novetats i tots els regals i detalls que us facin falta per a aquestes festes.\nAprofitem l'avinantesa per recordar-vos que els dies festius 6 i 8 de la setmana vinent tindrem obert el nostre establiment tot el dia. Preparem ja el Nadal i passeu per la botiga de Cal Martí. Gràcies.\nLa Cooperativa arbequina informa que el dilluns dia 6 de desembre, la recepció de les olives romandrà obert de 8 a 10 del matí i de 4 a 7 de la tarda. El dimecres dia 8 de desembre romandrà tancat.


Trucs per donar el toc final a la decoració nadalenca | Consumer\nTrucs per donar el toc final a la decoració nadalenca\nCuidar l'ordre i aconseguir una bona ambientació en totes les estades de la casa permeten crear el millor clima per als menjars i sopars de Nadal\nData de publicació: Dimarts, 24deDesembrede2013\nImatge: Flowery *L*u*z*a*\nDesprés dels plans i els preparatius, arriba per fi el dia de Nochebuena, i sempre queden coses per acabar, sobretot, qüestions relacionades amb la decoració. A continuació s’enumeren alguns trucs i claus per cuidar que tot estigui en el seu lloc: l’ordre en tota la casa, també en el rebedor i els passadissos; les garlandes i altres adorns per a les parets; com aconseguir una taula acollidora; i fins i tot organitzar algunes sorpreses per als comensals.\nL’ordre en tota la casa\nImatge: Flowery *L*o*z*a*\nDe vegades, els preparatius d’un menjar o un sopar especial, com són les de Nadal, fan que es posi especial cura en el condicionament del saló o el menjador, però que es descurin altres espais, com el rebedor o els passadissos. No obstant això, si en arribar a casa la primera impressió que s’obté és de desordre, és possible que la predisposició amb la qual s’afronti la vetllada no sigui la millor.\nEls típics colors nadalencs, el vermell, el verd i el daurat, també representen la bona fortuna i l’abundància en el feng shui\nEl feng shui aplicat al Nadal procura això: evitar que hi hagi obstacles en els llocs de pas, la contaminació visual i, en general, el desordre. Un lloc en equilibri afavoreix la relaxació i anima a viure l’ocasió amb bon humor. Amb la mateixa fi també convé que no hi hagi -sempre que sigui possible- objectes associats amb moments negatius o tristos.\nI molt millor si l’accés a la llar genera la sensació de donar la benvinguda a els qui arriben des de fora. Per a això, a més de que el rebedor i els passadissos estiguin buidats i ordenats, és molt propícia la calidesa que generen algunes llums suaus que no enlluernin; arranjaments amb colors nadalencs, com el vermell, verd i daurat, que en el feng shui, a més, representen la bona fortuna i l’abundància; i bona aroma, que pot provenir de veles, flors o encens encesos.\nGarlandes i adorns en les parets\nImatge: Traute Klasser\nMoltes persones gaudeixen molt més del Nadal si la passen amb nens, perquè ells aporten fantasia i innocència i fan que el moment dels regals sigui molt més especial. Però l’aportació dels petits pot anar molt més allà també en la decoració de la llar.\nÉs possible preparar garlandes i altres manualitats per adornar portes i parets de forma casolana i artesanal, amb objectes quotidians i de baix cost, o ben reutilitzant materials.\nEls adorns que més il·lusió fan als nens són els relacionats amb Papà Noel i els regals, de manera que s’entusiasmen en confeccionar els típics mitjons o capells. Per a això es poden emprar peces de feltre, drap o altres teixits, i fins a reutilitzar peces pròpies que ja no s’usin.\nUna altra alternativa és preparar corones nadalenques amb CD, pinyes o altres productes naturals.\nLa decoració nadalenca pot incloure també dibuixos acolorits pels petits. En Internet hi ha moltes pàgines on aconseguir dibuixos nadalencs i de molts altres motius per imprimir i pintar.\nUna taula acollidora\nEntorn de la taula és on es passen la majoria de les hores a les festes de Nadal. Per això, convé fer d’ella un lloc acollidor. Això es pot aconseguir amb variats recursos.\nLes vaixelles poden ser de molts tipus, però un simple joc de plats blancs és perfecte per a l’ocasió. El color ho aportaran les estovalles individuals i els centres de taula.\nUna opció interessant és la d’incloure tires de LED sobre la taula, encara que amb cura que no enlluernin ni resultin invasives\nExisteixen moltes variants per als centres de taula, que van des de l’ús de veles de diverses grandàries, fins a adorns dissenyats en principi per a portes, passant pels quals s’aconsegueixen amb la introducció en un recipient de cristall d’objectes d’allò més variats (boles de l’arbre de Nadal, terrossos de sucre, pinyes, roques o altres productes naturals, etc.). També es poden compondre centres de taula d’estil rural, amb fulles o pastures seques, branques d’arbres i fruites, o amb estil marí, amb cargols de mar, petxines o pedres de colors en un recipient de ceràmica o vímet.\nUna opció interessant és la d’incloure llums en la pròpia taula, com una tira de LED que serpentee entre els plats. El resultat és bonic, però s’ha d’evitar que resulti massa recarregat o invasiu. El més apropiat és que siguin llums tènues, d’un sol color o, en tot cas, que quedin alguna cosa ocultes pels centres de taula o altres objectes.\nSorpreses per als comensals\nUna idea que sempre resulta molt agradable, i garanteix bons moments, és preparar sorpreses per a les persones amb les quals es comparteix la taula en els menjars i sopars nadalencs. Poden consistir en obsequis materials, però també d’un altre tipus.\nUna proposta és triar música especial per a l’ocasió: organitzar una selecció amb les cançons favorites dels altres comensals o amb temes la lletra dels quals al·ludeixi a aquesta persona o a una circumstància en particular (embarassos, noces, final de carrera, etc.).\nUna altra variant és elaborar uns “xecs regalo” amb diferents valors, com una abraçada, un passeig junts, un menjar fet a casa, etc. Aquests obsequis els pot fer tots una mateixa persona, o bé plantejar-ho com un joc i que cada comensal triï una targeta a l’atzar i després la regali a qui prefereixi, etc. Per a això, es pot recórrer a jocs de taula senzills, que permetin la participació de tots. Es tracta d’una forma senzilla de viure un Nadal diferent.\nadorns decoració guirnalda-ca menjar mesa-ca Navidad-ca regals sopar trucs


Asfaltat a l'avinguda Sant Jordi de Torredembarra | Diari de Tarragona\nAsfaltat a l'avinguda Sant Jordi de Torredembarra\nTambé es realitzaràn obres a la Zona Esportiva Municipal i l'accés lateral a l'Escola Antina\n9 de Abril de 2018 - 13:43 hs\nEl terreny previst per asfaltar. Foto: cedida\nLa Regidoria de Via Pública i Manteniment inicia aquesta setmana un seguit d’actuacions que s’emmarquen dins del Pla d’Asfaltat 2018, que recentment s’ha adjudicat a l’empresa Tecnologia de Firmes S.A. per un import de 322.480 € + IVA i que preveu l’asfaltat de 23.406 m2.\nLa primera actuació s’ha iniciat avui a l’aparcament exterior de la Zona Esportiva Municipal (ZEM), al costat de l’antiga carretera de la Riera de Gaià. Es tracta d’un espai de 3.000 m2 en el qual també es preveu dur a terme obra civil (vorera) i enllumenat. Demà dimarts s’iniciaran dues actuacions més: l’asfaltat de l’avinguda de Sant Jordi i l’accés lateral a l’Escola l’Antina\nPel que fa a l’avinguda de Sant Jordi, l’asfaltat començarà demà (10 d'abril) des de l’alçada de l’Institut Torredembarra. Aquesta actuació comprèn 8.000 m2 i comporta la prohibició d’aparcar, talls de trànsit i la retirada dels contenidors de les escombraries. Per aquest motiu, l'ajuntament demana a la població que aquests dies es dirigeixin als contenidors que tinguin més a prop, ubicats en altres vies\nD’altra banda, l’accés lateral a l’Escola l’Antina comportarà l’asfaltat de 2,8 m d’amplada i estarà finalitzat en un dia, millorant l’entrada i sortida del centre educatiu.\nEl pla d’asfaltat preveu millorar el paviment viari d’una vintena de carrers en els quals o bé s’ha malmès amb el pas del temps o existeix dèficit de pavimentació. Algunes d’aquestes vies, a més de les anteriorment indicades, són l’av. Oliveres, av. Comarques Catalanes, c. Golf de Sant Jordi o el camí d’Altafulla. Cal tenir present que el pla d’asfaltat és un projecte viu que s’adaptarà a les necessitats i prioritats que puguin sorgir.


La Ribera d’Ebre, embrió del programa COWOCAT_RURAL per potenciar el coworking i retenir talent al món rural - Consell Comarcal de la Ribera d'Ebre\nLa Ribera d’Ebre, embrió del programa COWOCAT_RURAL per potenciar el coworking i retenir talent al món rural\n1 juliol 2016 · Noticies\nEl coworking es caracteritza per les dinàmiques col·laboratives entre professionals, en aquest cas del món rural.\nEl Consorci Intercomarcal d’Iniciatives Socioeconòmiques (CIS) de la Ribera d’Ebre i la Terra Alta està desplegant, des del nostre territori, i a tot el país, el projecte COWOCAT_RURAL, una iniciativa que neix amb la intenció de promoure l’emprenedoria a les zones rurals de Catalunya, fomentant els valors del coworking i del teletreball entre professionals i emprenedors de diferents disciplines que tenen com a eix comú el treball de les TIC. La Ribera ha estat pionera en aquest àmbit des de fa uns anys, amb l’espai de coworking de Zona Líquida de Riba-roja d’Ebre, el primer que es va obrir d’aquestes característiques en el món rural. I des del Consell Comarcal s’aposta pel coworking per retenir talent i crear ocupació a la comarca.\nEl projecte COWOCAT_RURAL forma part del Programa de Desenvolupament Rural de Catalunya (2014-2020), cofinançat pel Fons Europeu Agrícola de Desenvolupament Rural (FEADER), i més concretament a la convocatòria de subvencions destinades a projectes de cooperació i estratègics prevista en el mateix programa. Des del sector públic, s’invertiran 600.000 euros els sis pròxims anys, als quals s’han de sumar els gairebé 4 milions d’euros previstos per tirar endavant projectes d’iniciativa privada i que s’espera que tornin a donar els bons resultats de l’experiència anterior i tripliquin l’impacte de la inversió pública al territori.\nEntrevistes a professionals i detecció dels espais existents\nDurant aquest 2016, els esforços del COWOCAT_RURAL se centren a detectar professionals d’aquest perfil coworker, mitjançant la realització de més de 150 arreu del país per conèixer la seva situació. A més, es detectaran tots els espais de coworking existents a l’entorn rural i el nombre de professionals associats a cadascun d’ells. Posteriorment es realitzaran trobades entre professionals de l’entorn urbà i rural per propiciar projectes conjunts. D’aquesta manera, es vol aconseguir que els potencials coworkers de la zona no hagin de marxar a treballar fora o ho hagin de fer el mínim temps possible.\nSegons explica la gerent del CIS, Begoña Garcia, COWOCAT_RURAL s’organitzarà entorn de vuit grups d’acció local, que abasten 30 comarques:\nAssociació per al Desenvolupament Rural Integral de la zona Nord – Oriental de Catalunya.\nConsorci Intercomarcal d’Iniciatives Socioeconòmiques de la Ribera d’Ebre i la Terra Alta (grup que lidera i coordina el projecte).\nFormació per a dinamització dels espais de coworking\nImatge de la trobada realitzada a Barcelona per formar els dinamitzadors dels espais de coworking rural a Catalunya.\nLa primera acció del projecte, a la qual van assistir més de quinze persones i que va tenir lloc el passat dia 17, va ser una formació específica per als futurs dinamitzadors dels espais de coworking. El primer taller de la jornada tenia com a objectiu explicar com dur a terme la recollida de dades dels potencials coworkers i va anar a càrrec d’Albert Pujol, tècnic informàtic al Consell Comarcal de la Ribera d’Ebre. El segon taller era sobre Community Building i com crear una comunitat entorn del coworking, impartit per Andrea Garcia, arquitecta amant del coworking i la comunicació.\nLa propera de les actuacions que es duran a terme serà una trobada de coworkers urbans i rurals per compartir experiències i establir llaços de col·laboració que fomentin el treball en xarxa propi d’aquesta modalitat d’emprenedoria, especialment interessant per retenir talent i crear ocupació al territori. La cita serà aquest estiu, a la Zona Líquida de Riba-roja d’Ebre, un espai pioner, ja que va ser el primer coworking rural que es va obrir al nostre país.\nSegueix COWOCAT_RURAL a les xarxes socials, a twitter @cowocatrural.


El tenor nord-americà Gregory Kunde oferirà demà divendres el darrer espectacle líric de la 33 Temporada d’Òpera i Dansa del Teatre Principal, un recital simfònic amb l’Orquestra Simfònica de les Illes Balears i el Cor del Teatre Principal que serà dirigit per Sergio Alapont i on també hi intervindrà el baríton Damián del Castillo.\nEl concert tendrà un destacat protagonista “verdià” donat que el compositor italià serà el fil conductor d’un programa on hi haurà peces d’òperes com Aida, Don Carlo, Il trovatore i Otello, a més d’obres de Puccini, Bizet i Leoncavallo.\nAquest serà la primera actuació que oferirà Gregory Kunde, a Mallorca i arriba en un moment daurat de la seva carrera on ha adquirit un nivell de maduresa vocal i interpretativa que fa d’aquest concert una de les cites més importants de la temporada musical mallorquina per als aficionats a la lírica.\nDurant la presentació del recital, Carlos Forteza, director del Teatre Principal, ha destacat la trajectòria de Kunde, que és considerat un dels cantants més complet de l’escena operística actual. Prova d’això són els nombrosos guardons que ha rebut, entre els quals destaca el de millor cantant masculí de 2016 als International Opera Awards, o els compromisos més immediats que el duran a cantar Aida i Il trovatore al Staatsoper de Viena, Otello al Royal Opera House de Londres o Turandot en el Gran Teatre del Liceu de Barcelona. “Kunde ha seguit una carrera lenta però segura, elegint molt bé els papers i els títols i, com Alfredo Kraus, és un exemple de longevitat vocal”, ha assegurat Forteza.\nGregory Kunde s’ha mostrat agraït de poder actuar per primera vegada a Mallorca i més “en una funció que serà molt completa, per això vull comptar amb el baríton Damián del Castillo. El fet de que m’acompanyi el Cor del Teatre Principal fa encara més especial aquesta vetllada”.\nKunde s’ha referit també a “la missió” que tenen els solistes “d’intentar atreure als joves a l’òpera, per fer veure que és quelcom únic, sense micròfons i amplificacions”. Així ha recordat, com als seus 19 anys i sent estudiant de música que anava per a director coral, va veure una òpera per primera vegada i es va sorprendre de que no hi hagués amplificació. Allò va ser com una epifania i va optar per l’òpera en un moment, principis dels 70, quan en els Estats Units no era fàcil tan sols escoltar o veure òpera.\nEl tenor d’Illinois s’ha referit també als qui considera els seus grans referents i mentors de la lírica com Bergonzi, Luciano Pavarotti, Plácido Domingo i Alfredo Kraus, “amb els quals he cantat i que s’han convertit en un exemple a seguir, també ells feren aquest camí del bel canto al verisme”.\nExemple d’aquesta amplitud dels registres vocals, que li permeten passar del belcanto al verisme amb sorprenent facilitat, és que Kunde és l’únic tenor en la història que ha cantat els dos “otellos”, el de Verdi i el de Rossini, en una mateixa temporada, i ho va fer en tres temporades seguides, del 2013 al 2016.\nEl director del concert, Sergio Alapont, ha insistit en lloar la figura de Gregory Kunde, i ha recordat que “a un país com Itàlia, el país amb més cultura operística del món, Kunde ha estat mitificat en tots els grans teatres “verdians” del país, començant pel teatre de Parma”. Alapont s’ha mostrat encantat de poder dirigir aquest concert “en un Teatre Principal que té una acústica fantàstica i amb el millor tenor “verdià” de tot el món”.\nAmb aquest concert, el Teatre Principal està a punt de tancar la 33 Temporada d’Òpera i Dansa. Ho farà el proper cap de setmana amb l’actuació de la Compañía Nacional de Danza que representarà la coreografia Don Quijote, amb direcció de José Carlos Martínez.\nCal recordar que, amb l’objectiu de fer arribar la lírica a tots els públic, el Teatre Principal té una oferta per als menors de 25 anys que poden disposar d’un descompte del 80% si compren l’entrada una hora abans de començar la funció.


Garni Appartements Arnika Stelvio Itàlia - Ofertes d'hotels amb els MILLORS DESCOMPTES EN LÍNIA\nStrada Principale, 94, Stelvio, Stelvio, Itàlia, 39029 - Veure al mapa\nMés informació sobre Garni Appartements Arnika\nPer als viatgers què vulguin captar les imatges i els sons de Solda, Garni Appartements Arnika és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Garni Appartements Arnika asseguren una estada plaentera als seus clients. L'hotel ofereix accés a una gran gama de serveis, inclosos Wi-Fi gratuït en totes les habitacions, aparcament de cotxes, habitació familiar.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Solda, el Garni Appartements Arnika és el lloc perfecte per una estimulant i emocionant escapada.


Detinguts 5 presumptes jihadistes a Barcelona i Madrid | Policia Nacional\nS'han trobat matxets i munició de calibre 9 mil·límetres en els domicilis dels arrestats\nper Albert Fuertes / Europa Press 13/10/2021 16:15h\nCop de la Policia Nacional al terrorisme a Espanya. El cos policial espanyol ha detingut cinc persones presumptament vinculades amb activitats de gihadisme. Quatre dels implicats han estat arrestats a Barcelona i un altre a Madrid, en un operatiu dirigit per la Comissaria General d'Informació.\nUn dispositiu policial que es va fer al llarg d'aquest passat dilluns, 11 d'octubre. Quatre dels individus han passat a declarar pel jutjat, mentre un ja estava en un centre per altres delictes. Tots ells ingressaran a presó provisional en passar per disposició judicial.\nMatxets i munició als habitatges\nL'operació de la Policia Nacional estava dirigida des de la Comissaria General d'Informació. A més, és la continuació d'una altra actuació que es va fer durant el passat mes de gener. Es van detenir uns presumptes gihadistes investigats per la Policia Nacional per la seva relació amb un pla per cometre un atemptat.\nEn aquest primer operatiu, a més, un d'ells era un suposat soldat del Daesh de nacionalitat algerina que hauria combatut a la zona de conflicte sirianoiraquià.\nLes alarmes del cos policial van saltar el desembre del 2020, quan segons explica ABC, van rebre l'avís que un algerià, exmembre del Daesh havia entrat a l'Estat per atemptar a França. Precisament aquest seria el líder del grup.\nSegons apunta La Vanguardia —qui ha avançat la notícia—, els presumptes terroristes detinguts «estaven preparats per atemptar». Durant els registres que s'han fet als domicilis dels detinguts, s'han trobat matxets i munició de calibre 9 mil·límetres. A més, hi havia objectes per falsificar documents.\nTots els detinguts i involucrats en l'operatiu són de nacionalitat algeriana. Entre els detinguts hi ha el líder del grup. Se l'acusa de delictes d'integració o col·laboració amb un grup terrorista, adoctrinament i tinença d'armes. A més, el cap ja havia complert abans una condemna a Algèria per fets relacionats amb el gihadisme.\nEl jutge de l'Audiència Nacional, Joaquín Gadea, ha prestat declaració a quatre dels arrestats. Un d'ells es troba al Centre d'Internament d'Estrangers (CIE) del barri d'Aluche, a Madrid, tot i que també residia a la capital catalana, i ho farà pròximament.\nEn passar per disposició judicial, tots ells ingressaran a presó provisional. A banda del cap, els altres tres ho faran en ser considerats adoctrinats.\nÚltima hora Successos gihadisme Barcelona Policia Nacional\nDetingut al Vendrell per robar cable de coure en un polígon industrial


Que s'obri el cel (Toni Soler)\nQue s'obri el cel\nTONI SOLER 16/06/2013 00:00\nSOROLL. Seria molt bonic que la veritat ens fes lliures, com deia Jesucrist. No sé si podem aspirar a tant. Crec, però, que la veritat ens fa persones dignes i ciutadans responsables, la qual cosa no està gens malament, i és un ingredient bàsic de la llibertat -si més no, de la llibertat individual-. Catalunya, per esdevenir un projecte polític fiable, necessita una allau de veritat, després de dècades de mitges tintes, eufemismes i joc subterrani; fins ara hem tingut com a valor una opacitat erròniament qualificada de discreció. Aquest tarannà s'expressa en certa expressió molt nostra: "Aquest mal no vol soroll". I de resultes d'això ens ha empastifat un silenci espès, impenetrable, que ha aixoplugat tant els discrets com els caragirats. En contrast, la independència haurà de ser un procés forçosament estrepitós, eloqüent i net com una patena. Aquesta pot ser la seva gran virtut. Que arribi l'oportunitat de fer cau i net. Que es faci justícia, com deia el jutge Garrison, encara que s'obri el cel.\nPOLÍTICA. La corrupció és un llast enorme per al catalanisme. No pas perquè els nostres corruptes siguin especialment abundosos o malèfics, sinó perquè la gestió de la corrupció catalana està en mans dels poders espanyols, que l'administren en funció d'interessos superiors . Des de la inspecció fiscal fins a la judicatura, des de la premsa fins als serveis d'intel·ligència. Per descomptat, entre nosaltres també hi ha la pertinent quota de necis prou colonitzats mentalment per considerar que Catalunya, si té corrupció, no pot ser un estat, i que de fet no ho podrà ser fins que no sigui com Disneylàndia. Curiosament, Espanya i la seva sobirania no estan en qüestió pel cas Bárcenas; Catalunya, en canvi, seu al banc dels acusats cada cop que un polític és acusat o condemnat. ¿Que Convergència ho ha posat fàcil? Doncs sí. ¿Que fa massa anys que juga amb foc? També. De les seves relacions amb Ferrovial, profusament detallades al sumari del cas Palau, se'n parla en articles i llibres des dels anys noranta, a causa dels deutes de la fracassada operació reformista . Per desgràcia, el finançament il·legal dels partits anomenats de govern (quina tenebrosa etiqueta, finalment) és un afer tan vell com la democràcia mateixa. I no ens hi podem conformar.\nREGENERACIÓ. Que se sàpiga tot, per dir-ho en termes de Xavier Bosch, és un objectiu dolorós per a alguns, però necessari per a la resta. Si un partit, o més d'un, en paguen les conseqüències, s'haurà d'assumir. El procés sobiranista ha de ser, forçosament, una eina de regeneració; i en tot això el que menys importa són les sigles. Ara bé: que se sàpiga només segons què -i segons què que no se sàpiga-, que es barregi el que se sap amb el que només se suposa o directament es fabula, amb una dosificació calculada, per enterrar les aspiracions democràtiques de Catalunya és una qüestió ben diferent. I seríem ben cecs, o ben còmplices, si ignoréssim de què va aquesta partida. De vegades la lluita contra la corrupció és igualment corrupta, i l'exerceixen els corruptes més espavilats. No ho perdem de vista. Que s'obri el cel, de debò, i del tot.


I mentrestant, ens van robant la vida. – Embat – Organització Llibertària de Catalunya\nDiuen que són d’esquerres i fan política neoliberal. Sols el poble salva el poble!\nHem de lluitar perquè aquest octubre NO s’aprovi la llei de contractació de serveis a les persones, o llei Aragonès, com es coneix, per l’impuls que li està donant l’actual conseller d’economia d’ERC de la Generalitat. Una llei que es cou des del novembre passat i de la que n’hem tingut notícia gràcies a l’alerta d’entitats com FAPAC, marea blanca o sindicats combatius.\nAquesta llei, novament cuinada durant l’estiu i amb traïdoria al més pur estil del PP o de Convergència, suposa principalment dues coses: D’una banda, la imposició d’unes condicions en els contractes de serveis ja externalitzats que només podran complir els grans oligopolis, com el de Florentino Pérez; i de l’altra, l’obertura a possibilitar l’externalització de serveis que avui en dia són de gestió pública directa.\nLa dreta neoliberal catalana i els adeptes d’Esquerra Republicana —que no és d’esquerra i de republicana ho és al més pur estil Trump— fan córrer un argumentari on diuen que és mentida que la llei privatitzi o obri la porta a la privatització. Aleshores, perquè hi apareixen llistes de serveis que ara són públics? Per exemple, en educació s’esmenten el servei de menjador, l’educació preescolar (escoles bressol), l’educació especial o les tutories; en l’àmbit de la sanitat: els serveis ginecològics, pediàtrics, geriàtrics, de cirurgia o els bancs de sang; i en els serveis socials: la planificació familiar (que només falta que la concedeixin a alguna entitat religiosa), el benestar i l’assistència social o el servei d’ocupació.\nTambé s’argumenta a favor de la llei que el preu baix deixa de ser el criteri per contractar l’empresa externalitzada. Però al contrari, s’imposen altres condicions que les empreses petites i de proximitat seran incapaces de complir.\nAquesta llei denota la tendència política que ens arrossega en aquest principi de segle malferit pel neoliberalisme, una tendència que malauradament és encapçalada a la Península pels governs de Catalunya. La tendència és legislar per desregular, els governs regulen per desresponsabilitzar-se de la seva tasca, que hauria de ser protegir a les més desfavorides de l’atac d’un mercat deshumanitzat i salvatge, i en aquesta tasca els serveis públics de qualitat són una eina fonamental. Si no volen fer la seva feina, que ens la donin al poble!\nDes d’Embat denunciem la traïció a les classes populars del govern d’ERC i de la resta dels partits còmplices i fem un crida a participar en totes les mobilitzacions que es realitzaran durant aquests dies contra aquesta llei.\nPer uns serveis públics de qualitat,\nAturem la Llei Aragonès!!


Casos d'èxit - Informe Biocat 2015\n1975 Any de fundació 358 Treballadors 246,8M€ Facturació\n1975 Any de fundació 358 Treballadors 246,8M€Facturació www.bioiberica.com\nBioibérica és una companyia biotecnològica especialitzada en la identificació i extracció de biomolècules d’elevat valor terapèutic a partir de teixits d’origen animal. Parlem de biomolècules aplicables a qualsevol camp de les ciències de la vida: som els primers productors occidentals d’heparina, l’anticoagulant i antitrombòtic més utilitzat al món; i som especialistes en artrosi i salut de les articulacions, àrea en què produïm el sulfat de condroïtina, un medicament que ha demostrat que és capaç de frenar l’avanç de la malaltia. Només en l’àrea de salut humana, tractem més de 15 milions de pacients a l’any a tot el món. També hem desenvolupat una línia d’ingredients per a la nutrició animal i productes naturals per ajudar els cultius a superar l’estrès vegetal i a millorar-ne el rendiment.\nTenim dues línies d’innovació estratègiques: una en biotecnologia i l’altra en la gestió del talent de les nostres persones.\nA Bioibérica estem constantment investigant i desenvolupant nous compostos, obtinguts a partir de teixits d’origen animal, que puguin tenir una aplicació en el camp de les ciències de la vida. Per tant, donem valor a aquestes matèries primeres animals, sempre a través de la ciència i l’evidència científica. Aquí rau la nostra innovació i la nostra aportació al mercat. Per exemple: un dels projectes en què estem treballant ara mateix és en un compost, aïllat a partir del cervell del porc, que ha aconseguit resultats positius, en fase preclínica, a l’hora de frenar l’Alzheimer.\nPel que fa a la innovació en la gestió del talent de les persones, hem posat en marxa un programa anomenat Bioflow, basat en la psicologia positiva, que potencia les fortaleses personals de cadascun dels nostres col·laboradors perquè puguin afrontar els reptes personals i professionals amb les màximes garanties d’èxit.\nDes de la fundació de la companyia hem assolit dos grans èxits: convertir-nos en un dels principals referents del món en heparina i liderar científicament la recerca i innovació en artrosi. Col·laborem amb un centenar de centres de recerca de tot el món i construïm aliances estratègiques amb els principals investigadors i institucions en cada una de les nostres àrees d’especialització.\nQue a Bioibérica hi ha un equip humà que intenta treballar pel bé de la societat amb felicitat. Volem aconseguir resultats empresarials i científics però sempre des del benestar i la felicitat del nostre equip.\nJavier Jorbapresident de Grifols Bioscience Ind. Group\n1940 Any de fundació 14.737 Treballadors 3.934,4M€ Facturació\n1940 Any de fundació 14.737 Treballadors 3.934,4M€Facturació www.grifols.com\nGrifols és una companyia global de referència mundial en el sector sanitari. La missió de les més de 14.000 persones que integren Grifols en 30 països és contribuir a millorar la salut i el benestar de les persones mitjançant la investigació, el desenvolupament, la fabricació i la comercialització de medicaments biològics derivats del plasma, sistemes de diagnòstic clínic i especialitats farmacèutiques d’ús hospitalari. Fundada el 1940, Grifols és una companyia amb més de 75 anys de compromís amb pacients i professionals sanitaris; de compromís amb la innovació.\nA Grifols la innovació és un dels pilars fundacionals i forma part del nostre compromís amb els pacients i els professionals sanitaris. Aquest compromís ens permet ser una de les 100 companyies més innovadores del món segons la revista Forbes.\n1. A través de la Divisió Bioscience, principal línia d’activitat, conjuminem el llegat de 75 anys d’història i oferim proteïnes derivades del plasma que salven i milloren les condicions de vida dels pacients. Actualment, Grifols és la tercera companyia del món del sector i la primera d’Europa. Entre les proteïnes principals figuren:\n- Immunoglobulines, especialment la intravenosa (IVIG), per tractar trastorns immunològics.\n- Albúmina per restablir i mantenir el volum circulatori.\n- Factor VIII per al tractament i la profilaxi de l’hemofília.\n- Alfa-1antitripsina, que protegeix contra la degradació de teixits pulmonars (emfisema pulmonar).\n2. Com a especialistes en diagnòstic, els nostres productes i serveis també contribueixen a tenir cura de la salut i ajuden el professional mèdic a prendre decisions. La Divisió Diagnostic de Grifols se centra en dues àrees clau d’especialització: medicina transfusional i anàlisi clínica.\nSom capdavanters en medicina transfusional amb la línia de productes de tipatge sanguini, tecnologia NAT i producció d’antígens per a reactius d’immunoassaig, i, ara com ara, som l’única companyia que ofereix solucions integrals per a centres de donació de sang i plasma controlant tot el procés, des de la donació fins a la transfusió.\n3. A través de la Divisió Hospital oferim productes farmacèutics no biològics i subministraments sanitaris per a la farmàcia hospitalària.\nA Grifols impulsem la innovació investigant noves proteïnes plasmàtiques amb efecte terapèutic o noves indicacions per a les proteïnes actuals. En aquest sentit, destinem el 6% dels ingressos anuals a R+D. Concretament, el 2015 vam invertir 236 milions d’euros en R+D.\nA més, Grifols està present en nous camps d’investigació a través de companyies participades. Per tant, Grifols també promou iniciatives de caràcter biotecnològic participant en empreses d’investigació per finançar projectes d’R+D en camps com l’Alzheimer o la medicina personalitzada, entre altres.\nGrifols és accionista majoritari en companyies d’investigació com Araclon Biotech, Nanotherapix, Progenika Biopharma i Kiro Robotics. A més, compta amb participacions a Aradigm Corporation, TiGenix, Alkahest, AlbaJuna Therapeutics i VCN Biosciences.\nQuina és la fita més important que heu aconseguit fins ara?\nEn més de 75 anys d’història són molts els objectius aconseguits i les etapes per les quals hem passat. Hem sabut adaptar-nos als nous temps, passant de ser una companyia familiar a una multinacional; hem potenciat l’expansió internacional per convertir-nos en una companyia global; i hem impulsat decididament l’activitat dels derivats del plasma al mateix temps que es mantenia la fabricació de solucions intravenoses i de diagnòstic, que van ser la base de l’empresa durant dècades.\nAvui dia, Grifols és una companyia internacionalitzada i ben diversificada amb presència directa a 30 països i amb vendes i distribució en més de 100.\nDes de la perspectiva de negoci, sortir a borsa l’any 2006 va ser fonamental. Com també ho van ser la culminació de diverses adquisicions estratègiques com la de Talecris (2011) o la de la unitat de diagnòstic transfusional de Novartis (2014).\nDes d’una perspectiva més científica, al llarg de més de 75 anys d’història les aportacions de Grifols han contribuït a l’avenç dels derivats del plasma en benefici dels pacients. La companyia ha estat pionera en el desenvolupament de tècniques i processos d’obtenció i producció de proteïnes plasmàtiques que actualment utilitza la indústria del sector.\nLa innovació com a objectiu ha estat, és i serà fonamental. Se centra en mètodes de producció cada vegada més eficients i segurs; noves indicacions per als productes plasmàtics que permeten tractar més malalties minoritàries; i presentacions de productes adaptades per fer més fàcils els tractaments. Des d’aquesta perspectiva, el millor encara ha d’arribar.\nEl treball que fem a Grifols no el fem amb l’objectiu de generar titulars als diaris, però forma part del nostre ADN contribuir a l’avenç científic i de la societat.\nPer a la companyia és imprescindible potenciar la investigació en Alzheimer davant el progressiu envelliment de les societats desenvolupades i el seu alt impacte econòmic i social. La nostra estratègia aborda els tres camps d’actuació principals: nous tractaments adreçats a alentir-ne l’evolució, diagnòstic precoç i desenvolupament d’una vacuna com a mesura profilàctica.\nL’estudi AMBAR (Alzheimer Management by Albumin Replacement), que assaja la combinació de l’extracció de plasma i la seva reposició amb albúmina Grifols (recanvi plasmàtic), continua endavant. A més, la companyia continua treballant en la validació d’un equip diagnòstic i en el desenvolupament d’una vacuna contra l’Alzheimer, actualment en fase I d’assaig clínic.\nL’èxit d’aquests projectes seria, sens dubte, una bona notícia per a la societat.\n1999 Any de fundació 776 Treballadors 171M€ Facturació\n1999 Any de fundació 776 Treballadors 171M€Facturació www.kernpharma.com\nKern Pharma és un laboratori farmacèutic compromès amb les persones i responsable d’oferir dia a dia les millors solucions a pacients, metges i farmacèutics.\nEn l’àmbit dels medicaments genèrics, on som un laboratori de referència, comptem amb desenvolupament i fabricació pròpia. Això ens permet treballar amb fórmules farmacèutiques millorades i presentacions que afavoreixen la correcta administració del medicament al pacient. A més, estem desenvolupant productes amb més valor afegit que ens permetin ser encara més competitius en el futur.\nQuin és l’objectiu més important que heu aconseguit fins ara?\nLa decisió estratègica més important dels últims anys ha estat introduir-nos al mercat dels medicaments biosimilars a través de la nostra divisió Kern Pharma Biologics. El febrer de 2015, llancem al mercat Remsima® (infliximab), el primer anticòs monoclonal biosimilar (mAb) aprovat per l’Agència Europea del Medicament (EMA). Això ens ha convertit en el primer laboratori nacional que comercialitza un anticòs monoclonal biosimilar a Espanya. Es tracta del primer producte que hem comercialitzat en aquest àmbit gràcies a l’acord amb Celltrion Healthcare, una de les companyies biotecnològiques més qualificades i amb més experiència en biosimilars. És un projecte de gran envergadura que serà crucial en el full de ruta de la companyia durant els propers anys.\nEns agradaria que se’ns reconegués per ser el laboratori més compromès amb les persones i que ofereix les millors solucions a pacients, metges i farmacèutics.\n2011 Any de fundació 16 Treballadors - Facturació\n2011 Any de fundació 16 Treballadors -Facturació www.minoryx.com\nDesenvolupament de fàrmacs per a malalties minoritàries, principalment per a errors congènits del metabolisme, com ara l’adrenoleucodistròfia, i malalties lisosomals.\nTractaments farmacològics per a malalties que avui dia són incurables, mitjançant la interacció amb agents del sector, aportant el nostre coneixement a les etapes inicials del desenvolupament de fàrmacs, a traves d’una plataforma amb tecnologia propietària.\nHaver iniciat els estudis regulatoris amb un primer candidat per a l’adrenoleucodistròfia (MIN-102); haver construït un equip compromès, sòlid i ben preparat, i haver aconseguit captar l’interès dels fons de capital risc internacional mitjançant una ronda de 19,4 M€ liderada per Ysios Capital, i amb la participació de Caixa Capital Risc, Kurma Partners, Roche Venture Fund, Chiesi Ventures, Idinvest Partners i Health Equity.\nQue algun dels nostres fàrmacs ha arribat al mercat i cura persones afectades per malalties que fins ara no tenien tractament.\n2000 Any de fundació 35 Treballadors 4,3M€ Facturació\n2000 Any de fundació 35 Treballadors 4,3M€Facturació www.oryzon.com\nIdentificar i manipular gens i proteïnes que permetin el desenvolupament de noves eines terapèutiques que redundin en una millora de la salut humana, atenent a les necessitats clíniques que no estaven cobertes.\nOryzon és pionera i una de les referències en epigenètica, un àmbit d’innovació en què les grans empreses tot just fa uns anys que comencen a invertir i en el qual poca gent creia. Grans farmacèutiques han començat recentment a apostar per dianes en què nosaltres treballem des de fa anys: fem coses que ningú no s’havia plantejat mai fer abans.\nOryzon va començar oferint serveis en genòmica mercès a les seva plataforma tecnològica, i el 2004 es va centrar en la recerca i desenvolupament de biomarcadors per a projectes de diagnòstic in vitro d’expressió gènica. El 2008, Oryzon inicia el seu focus actual: la recerca en epigenètica per a teràpia. D’aquí surt el primer projecte innovador en teràpia enfocat a una diana epigenètica per a una necessitat d’oncologia, en concret la leucèmia, llicenciat a Roche a l’abril de 2014 i actualment en fase I clínica.\nHaver avançat en àrees terapèutiques que fins ara no s’havien plantejat mai des de la perspectiva epigenètica: aquest èxit queda evidenciat per l’acord de llicència signat amb Roche per investigar, desenvolupar i comercialitzar medicaments en onco-hematologia i tumors sòlids basats en l’epigenètica. El més important, però, és la ciència que hi ha darrere d’aquest projecte i d’altres en què continuem treballant, ja que no som empresa d’un únic producte i després d’aquest primer acord signat amb Roche poden venir d’altres acords amb altres empreses farmacèutiques de referència. Per exemple, seguim avançant en el projecte enfocat en malalties neurodegeneratives amb el qual Oryzon té previst iniciar la primera administració en humans (fase I clínica) en el 2016.\nEls grans decisors de les grans multinacionals farmacèutiques ja ens coneixen i ja som un referent en epigenètica al sector, especialment a nivell europeu, però ens agradaria convertir-nos en una empresa de referència integrada en la societat. Que el públic en general, tant de dintre com de fora del país, ens conegui com una empresa en el àmbit de la salut que aporta un valor significatiu en la descoberta i recerca de teràpies beneficioses en malalties amb necessitats encara no cobertes.\n1929 Any de fundació 850 Treballadors 157M€ Facturació\n1929 Any de fundació 850 Treballadors 157M€Facturació www.reigjofre.com\nLa nostra missió està en el compromís per la salut. Per aquest motiu enfoquem la nostra activitat en la investigació, desenvolupament, fabricació i comercialització de fàrmacs i complements nutricionals, i la fabricació especialitzada per a tercers.\nLa internacionalització és un dels pilars estratègics. Reig Jofré (RJF) arriba amb els seus productes de desenvolupament propi a una desena de països de forma directa amb equips propis, i a més de 40 mercats addicionals a través d’acords amb llicenciataris i distribuïdors amb capacitat comercial sòlida localment.\nRJF té una clara vocació de suport al desenvolupament del sector de ciències de la vida amb la voluntat de crear un teixit sòlid i al més ampli possible, del qual, i de forma puntual, RJF també en pugui treure projectes rellevants per al seu propi futur. Per això, la companyia dur a terme una àmplia tasca d’anàlisi de projectes en desenvolupament en àrees terapèutiques especialitzades amb l’objectiu de participar activament en l’evolució i facilitar-ne l’èxit.\nRJF aporta una manera de fer innovadora, compromesa amb la salut i amb el sector de l’àmbit de ciències de la vida. RJF intenta mantenir un paper actiu com a dinamitzador en el sector, impulsant projectes de recerca del país i de les petites biotec, participant i intentant orientar en el camí per arribar al mercat. En aquest sentit, hem passat de fer-ho tot a casa a trossejar el procés de desenvolupament i apostar per models d’innovació oberta amb els quals ens sentim molt còmodes. Entrem en fases inicials del desenvolupament de petites companyies de recerca d’aquest ecosistema que s’ha creat en el nostre sector i que té una activitat creixent important a Catalunya. Pensem que en aquest ecosistema és on ens hem d’enganxar i on hem d’intentar tenir un paper tractor, creiem que hi tenim una responsabilitat i una oportunitat. Com a prova d’aquest compromís pel sector, la presència a la Junta de CataloniaBio (l’associació d’empreses de l’àmbit de ciències de la vida que fan recerca i innovació a Catalunya) des de fa anys, en la qual en aquests moments en som presidents.\nA més de la innovació radical, apostem per la incremental, és a dir, que a molècules que existeixen i que han demostrat seguretat i eficàcia, se’ls busquen nous usos, aplicacions o formulacions més adaptades a les necessitats del pacient o professional mèdic.\nLa integració amb Natraceutical / Forté Pharma, que ha suposat un salt en l’aspecte de negoci amb la presència amb més de 100 persones a França, Bèlgica i Holanda, però també un altre salt per part de l’accionariat com a empresa familiar, ja que no únicament la família que en controlava el 100% fins ara ha deixat entrar un nou soci en el capital, sinó que les nostres accions han passat a cotitzar al mercat continu espanyol.\nL’operació neix d’una inquietud de negoci, de buscar creixement, complementarietats i diversificació. Ha suposat una diversificació territorial, però pel tipus de producte. Estàvem molt centrats en el producte farmacèutic i, per tant, en el fet de “guarir” i ens acostem cap a l’àmbit del complement nutricional i, per tant, de la “prevenció” amb una salut de futur en un àmbit més informat a través d’Internet, més autogestionada.\nPensem que les companyies que treballen en la salut han de buscar el balanç i les línies d’unió adequades entre aquestes dues medicines per donar una sola salut. En aquesta línia, la integració amb Forté Pharma també suposa una gran complementarietat estratègica.\nQue RJF és una companyia referent en el nostre país per la seva aportació en la salut, en el creixement, i per la seva presència internacional. Que el seu paper com a tractora en el alguns dels projectes de recerca de casa nostra hagi estat rellevant, i puguem veure alguns projectes engendrats a les nostres universitats en el mercat internacional, idealment de la mà de RJF. Tot això lligat amb què les 850 famílies que hi ha darrere de RJF, no en siguin 850 sinó que en puguin ser 1.700.\n2008 Any de fundació 4 Treballadors 210k€ Facturació\n2008 Any de fundació 4 Treballadors 210k€Facturació www.bcninnova.com\nDesenvolupament, fabricació i comercialització de dispositius mèdics per mesurar la mobilitat ocular.\nFem un tipus de dispositiu que fins ara no s’havia creat. Fins ara, la mesura de la mobilitat ocular es feia manualment motiu pel qual resultava poc precisa i subjectiva, per tant, donava molts errors i això feia que la cirurgia no sempre fos efectiva. Amb el nostre aparell es pot mesurar la mobilitat ocular de manera precisa i objectiva, i facilita el diagnòstic i el seguiment de la patologia i, indirectament, millora els resultats de la cirurgia.\nQuina és la fita més important que heu assolit fins ara??\nDes d’un punt de vista tecnològic, enllestir un aparell que fins ara no l’havia fet mai ningú, i començar a tenir vendes al mercat. La comercialització va començar el 2013 però el 2015 és l’any en què s’han començat a consolidar les vendes en països com Espanya, França o Itàlia, però també a mercats com Dinamarca, Polònia, Malàisia, Indonèsia, Hong Kong, Macau, Mèxic, Algèria o Estònia, directament o a través de distribuïdors.\nAspirem a transformar-nos en l’estàndard de mesura de l’estrabisme i la resta de patologies relacionades amb la mobilitat dels ulls, de manera que tots els oftalmòlegs arribin a tenir el nostre aparell a la seva consulta i tots els pacients se’n puguin beneficiar.\n1973 Any de fundació 340 Treballadors 124M€ Facturació\n1973 Any de fundació 340 Treballadors 124M€Facturació www.biokit.com\nContribuir a la medicina de precisió a través d’una oferta innovadora d’immunoassajos i solucions de diagnòstics in vitro (IVD) que els clients reconeguin d’alt valor clínic, segures i fàcils d’usar.\nLa innovació de Biokit es manifesta en dues vessants: tecnològica, en l’adquisició contínua de nous coneixements i capacitats en el desenvolupament i fabricació de biomaterials (antígens i anticossos) i de reactius per obtenir immunoassajos best in class; i de negoci, en l’oferta de solucions amb potencial transformador del flux de treball dels nostres clients, la qual cosa permet fer propostes de més valor clínic. Per exemple, Biokit ha estat pionera a comercialitzar certes proves diagnòstiques sobre la plataforma d’alta sensibilitat BIO-FLASH, oferint per primera vegada una solució completament automatitzada d’aquestes proves en el mercat mundial del diagnòstic in vitro.\nHaver estat capaços de fer créixer un negoci totalment internacionalitzat sobre la base del coneixement i del talent és motiu d’una gran satisfacció. Molts factors han contribuït a aquesta realitat, però crec que l’aspecte determinant ha estat combinar l’adquisició de tecnologies diagnòstiques avançades amb la identificació d’oportunitats de negoci on aquestes tecnologies presentaven un potencial transformador i innovador. Gràcies a aquest encert, Biokit ha esdevingut líder mundial en certs segments del mercat IVD.\nQue Biokit ha continuat innovant i creant riquesa sobre la base dels mateixos valors professionals i humans que ens han portat fins a l’actualitat.\nLluís ChicoSoci i director general\n2003 Any de fundació 13 Treballadors 1,3M€ Facturació\n2003 Any de fundació 13 Treballadors 1,3M€Facturació www.neosurgery.com\nLa missió de NEOS Surgery és desenvolupar, homologar, fabricar i comercialitzar nous productes implantables sanitaris que contribueixin a millorar la qualitat de vida dels ciutadans, mitjançant la comprensió de les demandes del mercat de la cirurgia en general i, en particular, de la neurocirurgia, per tal d’incrementar el valor de l’empresa i afavorir el creixement d’una indústria amb un alt valor afegit.\nLa filosofia de NEOS és, essencialment, desenvolupar implants basats en dissenys i materials innovadors. A més a més, anem sempre un pas més enllà en el processament d’aquests materials. D’aquesta manera, podem elaborar dissenys més ambiciosos per als nostres productes, de manera que s’adaptin millor a les necessitats que hem detectat entre els neurocirurgians, amb els quals estem en contacte permanent.\nDes de NEOS hem aconseguit una significativa presència internacional per a la nostra família de productes Cranial LOOP, que actualment es comercialitza a més de vint països arreu del món. Aquest objectiu s’ha assolit gràcies a una combinació de múltiples factors: un desenvolupament de producte i una estratègia de patents ambiciosos, l’homologació per part de diferents autoritats regulatòries (marcatge CE a Europa, FDA als EUA, CFDA a la Xina i, properament, la PMDA al Japó, entre d’altres), i les aliances amb socis comercials locals ben contrastats, com ara el grup KLS Martin als Estats Units.\nD’altra banda, recentment hem rebut un potent reconeixement per part de la Unió Europea com a beneficiaris de l’Instrument PIME, l’eina per impulsar les petites empreses dins del programa Horizon 2020. Com una de les sis úniques empreses espanyoles beneficiàries fins ara en el seu sector (nanotecnologies, materials i processos de producció avançats), NEOS rebrà durant dos anys finançament per completar el desenvolupament d’un nou producte per al tractament d’hèrnies discals.\nD’aquí a un temps, voldria llegir sobre la consolidació de NEOS com a empresa, amb un creixement ferm a tots els nivells, sobretot pel que fa a implants amb un valor afegit rellevant (i exclusiu) per als seus usuaris. Ens agradaria veure que ens hem convertit en un fabricant d’implants de referència en l’àmbit internacional. Esperem aconseguir aquest objectiu gràcies a un ventall divers de productes propis i patentats, i sense tancar-nos a col·laboracions amb altres socis complementaris (desenvolupament per a tercers), tant en el camp de la neurocirurgia com en altres àrees de la cirurgia.\n2001 Any de fundació 37 Treballadors 4,2M€ Facturació\n2001 Any de fundació 37 Treballadors 4,2M€Facturació www.starlab.es\nTransformar la ciència en productes i serveis de gran impacte en la societat.\nDesprés de quinze anys d’investigació en el camp de la neurociència, hem desenvolupat innovadors dispositius mèdics sense fil per monitorar i estimular el cervell amb la finalitat d’ajudar els pacients a recuperar-se d’un accident cerebrovascular, dolor crònic, o d’una depressió.\nEls nostres dispositius innovadors han estat comercialitzats en més de 35 països per la nostra spin-off, Neuroelectrics. Centres i universitats importants com el MIT, Harvard, la NASA, Yale, la UCSF, l’Hospital Mont Sinaí, l’Inserm, Oxford i hospitals de veterans utilitzen la nostra tecnologia per aprendre més coses sobre el cervell i, així, poder ajudar els pacients que ho necessiten.\nTenim marcatge CE, i la nostra oficina de Boston ha iniciat el procés d’aprovació de la FDA.\nLa tecnologia de Neuroelectrics ha rebut nombrosos premis, l’últim d’ells el premi Wired UK a la Millor Empresa Emergent per a la Salut a Europa l’any 2015.\nM’agradaria llegir que Starlab ha aconseguit ser reconeguda per dur a terme investigacions d’alta qualitat i per haver recorregut el llarg camí des de la investigació fins al mercat (que és molt difícil de fer). M’agradaria llegir que la nostra tecnologia, com la que ara comercialitza Neuroelectrics, ha fet canviar les regles del joc, transformant de forma significativa la manera de diagnosticar i de tractar els pacients de malalties cerebrals. M’agradaria veure que els nostres dispositius proporcionen tractament a les llars dels pacients a tot el món.\n2010 Any de fundació 30 Treballadors - Facturació\n2010 Any de fundació 30 Treballadors -Facturació www.stat-diagnostica.com\nDesenvolupar un equip de diagnòstic per descentralitzar el diagnòstic molecular i immunoassaig, per a aplicacions crítiques com malalties infeccioses, cardiologia i oncologia. Es tracta d’una màquina amb cartutxos de reactius consumibles que es faria servir, per exemple, en una UCI o un laboratori d’hospital de tests ràpids, que permetria acostar, així, el diagnòstic als pacients (near patient testing).\nLa innovació principal es l’automatització del test, amb un nivell d’usabilitat que permet que el puguin utilitzar tant infermeres com metges i, així, acostar-lo al pacient. Amb un preu de fabricació molt competitiu i una capacitat analítica de laboratori, el test no s’ha de confirmar posteriorment amb un laboratori central sinó que serveix perquè el metge prengui decisions clíniques.\nL’empresa va tancar el 2013 la major inversió realitzada en una empresa del sector biotecnològic i de les tecnologies mèdiques a l’Estat espanyol els últims anys, per valor de 17 milions d’euros. Durant el 2016 esperem tancar una altra ronda d’entre 20 i 30 milions. El finançament és imprescindible per avançar però el més important és l’estadi tecnològic a què hem arribat, ja en fase de transferència a la fabricació i negociacions amb distribuïdors: entre finals de 2016 i principis de 2017 preveiem arribar al mercat europeu.\nAra tenim la tecnologia, i aspirem a desenvolupar el negoci. Voldríem llegir que STAT-Diagnostica guanya diners, com a empresa independent o com a divisió de negoci d’una gran companyia que l’adquireixi, i que tenim comercialitzat un producte líder que es pot mantenir als mercats europeus o americà durant 15 o 20 anys.\n2009 Any de fundació 11 Treballadors 50k-100k€ Facturació\n2009 Any de fundació 11 Treballadors 50k-100k€Facturació www.transmuralbiotech.com\nDesenvolupar i comercialitzar noves tecnologies mèdiques basades en el processament de la imatge que permetin el diagnòstic no invasiu, precoç i eficient de patologies complexes.\nLes tecnologies que desenvolupa Transmural Biotech estan orientades a satisfer una necessitat clara i identificada pels més reputats especialistes internacionals. Calen noves tècniques de diagnòstic que, basades en el processament de la imatge mèdica, permetin diagnosticar de forma no invasiva i més eficient diferents patologies.\nAmb aquesta visió, en els últims anys hem treballat en el desenvolupament de tecnologies que permetin interpretar la imatge mèdica (principalment imatge ecogràfica) per tal d’identificar paràmetres no visibles per a l’ull humà i que estan relacionats amb la presència de certes patologies.\nPartint d’aquesta tecnologia, hem creat un primer producte final, quantusFLM. Es tracta d’un software que analitzant una ecografia dels pulmons d’un fetus pot determinar el risc de morbiditat respiratòria neonatal; d’aquesta manera, permet substituir els tests anteriors basats en l’amniocentesi.\nIniciar la comercialització del nostre primer producte, quantusFLM, a finals del 2014.\nHaver desenvolupat un producte final i iniciar-ne la comercialització és, sense dubte, la millor demostració de les capacitats de l’empresa, i la fita clau per assegurar-ne la consolidació.\nActualment, i gràcies a l’aplicació d’un model innovador de negoci en la comercialització d’aquest producte, tenim usuaris ja en 40 països diferents.\nAquests fets ens animen a seguir treballant amb la mateixa intensitat i il·lusió, perquè creiem que la nostra visió d’esdevenir una companyia de referència mundial en el diagnòstic per la imatge avui és més a prop.\nQue hem sigut capaços de desenvolupar i comercialitzar noves eines diagnòstiques que, basades en la nostra tecnologia de base, hagin contribuït a millorar les capacitats clíniques per fer front a patologies que afecten gran part de la població com podria ser el càncer, les malalties neurodegeneratives o la prematuritat, entre d’altres.\nAlhora, que aquest fet hagi contribuït a crear llocs de treball, a la consolidació internacional de la nostra empresa i a generar grans beneficis per als partners que han confiat en aquest projecte.\nJosé Antonio MesaDirector d’Inversions\n2004 Any de fundació 30 Treballadors 34M€ Inversió\n2004 Any de fundació 30 Treballadors 34M€Total invertit\nQuin és el tipus d’inversions que busqueu? Quines característiques ha de reunir un projecte perquè considereu que té potencial i decidiu invertir-hi?\nLes companyies del nostre portfoli es caracteritzen per estar liderades per emprenedors altament compromesos amb la iniciativa i amb capacitat tècnica i de gestió per al desenvolupament del projecte; que operin en mercats grans o en creixement i amb vocació global; amb tecnologia validada pel mercat i amb una proposta de valor innovadora i rendible.\nLes companyies basades en la ciència tenen uns processos de maduració llargs i necessiten importants aportacions de capital. Caixa Capital Risc és coneixedora d’aquestes característiques del sector i té la capacitat d’oferir a les start-ups un acompanyament a llarg termini, de forma que pot invertir des de les primeres etapes a través de Caixa Innvierte Start, fins a sèries A i B de finançament a través dels vehicles especialitzats.\nQuins projectes o quin tipus d’inversions us han generat més retorn?\nLes fases de desenvolupament i creixement en empreses de l’àmbit de les ciències de la vida són llargues, amb la qual cosa els resultats i el retorn també necessiten temps. Els projectes empresarials centrats en el desenvolupament de fàrmacs són els que, si tot va bé, aportaran millor retorn als inversors, i són també els que comporten més risc.\nLes operacions en ciències de la vida creixen respecte a anys anteriors, però què necessitaria l’ecosistema de la BioRegió per continuar atraient nous fons i inversions de capital risc?\nTenim bones universitats i un nivell molt alt en investigació i recerca. Falten casos d’èxit i investigadors amb track record empresarial, serial entrepreneurs que aportin confiança als inversors nacionals i internacionals.\nJosep Ll. SanfeliuSoci i cofundador\n2008 Any de fundació 11 Treballadors 48,5M€ Inversió\n2008 Any de fundació 11 Treballadors 48,5M€Total invertit\nInvertim en empreses biotecnològiques en fases early o mid-stage tant en l’àmbit de productes terapèutics i de diagnòstic com en dispositius mèdics. Ens centrem sobretot en aquelles companyies que desenvolupen productes innovadors i disruptius, principalment adreçats a necessitats mèdiques no cobertes, que representen un clar benefici per al pacient i potencialment un estalvi per als sistemes de salut.\nTambé valorem l’interès per part de la indústria per tal de poder crear acords i partnerariats que permetin fer arribar al mercat les innovacions en què invertim.\nLes desinversions de Biovex, Endosense o Am-Pharma són projectes en els quals l’esforç econòmic i humà, en forma d’inversió i de participació directa en la supervisió del dia a dia de les companyies a través dels consells, ens ha reportat retorns substancials.\nAmgen va adquirir Biovex per 1.000 milions d’euros, amb múltiples de la inversió superiors a 4x; Endosense, en el sector de tecnologies mèdiques, ha donat una TIR superior al 40% i Am-Pharma ha validat el seu potencial amb un acord d’adquisició estructurat per part de Pfizer que podria reportar múltiples de fins a 7x.\nLa clau és una combinació d’innovació, necessitat mèdica no coberta, mercat potencial i interès per part dels potencials partners. Tanmateix, hem de tenir en compte que són inversions de risc que depenen sempre dels resultats clínics. El risc sovint és el que marcarà el retorn i és per això que els retorns en companyies de dispositius mèdics acostumen a ser menors que en dispositius terapèutics.\nEn el nostre cas, intentem mantenir una cartera equilibrada entre companyies en fases més incipients i altres més desenvolupades, així com una distribució proporcionada per sectors, de manera que compensem risc i retorn.\nCreiem que cal més inversió privada, sobretot en fases inicials, i més facilitats per a l’arribada de capital estranger. L’esforç global i la transparència dels emprenedors també és clau per aconseguir aquest suport.


En el cas dels malalts de càncers incurables, els oncòlegs es veuen forçats a decidir qui pot gaudir de certs tractaments pal·liatius que no curen i només allarguen la vida, però que són molt costosos. Per això, demanen un protocol.\nRedacció 27/12/2012 - 13.53 Actualitzat 27/12/2012 - 15.35\nCientífics investiguen sobre el càncer\nL'ajust dels pressupostos sanitaris ha posat el sistema a prop del límit, segons alguns caps d'oncologia com els dels hospitals Clínic i Sant Pau, que asseguren que ja ha arribat el moment d'obrir a la societat el debat sobre el cost dels tractaments contra el càncer. El problema no està amb els medicaments que s'apliquen per curar la malaltia, sinó en aquells que allarguen la vida del malalt, sense tenir demostrada la curació. En aquests casos, els oncòlegs es veuen forçats a decidir qui pot gaudir de tractaments pal·liatius, ja que són molt costosos. Ho ha explicat el cap d'Oncologia de l'Hospital Clínic, Pere Gascón: "Ara tenim un problema perquè sabem que no podem donar el tractament a tothom qui ho necessitaria i hem de prendre unes decisions que no estan escrites". I és haver de decidir quines són les regles del joc i si es dóna el tractament a una persona o una altra.\n"Avui dia els oncòlegs ens posem en una situació de fer una mica com Déu, vostè sí, vostè no, i ens crea una gran angoixa", reconeix Gascón, que reclama "unes regles molt clares de joc". El cap d'oncologia del Clínic manifesta davant tot plegat: "Èticament em costa molt posar un preu a una persona però possiblement estem arribant a un punt que ho haurem de fer". El problema és que aquesta decisió no la vull fer jo sol". Per això, demana un protocol, com passa en altres països: "Aquesta decisió ha de ser compartida amb malalts i la societat, fer unes comissions i arribar a alguna cosa consensuada". "Jo aquest pes ètic i moral vull que sigui compartit", ha afegit.\nPerò el debat no és fàcil. A països com els Estats Units o el Regne Unit han fixat en 50.000 euros el cost d'un any de supervivència. És a dir, que els tractaments que superen aquesta xifra i no garanteixen un any de vida no són aprovats.\nD'altra banda, els especialistes alerten que s'ha alentit l'aprovació d'alguns tractaments nous i que ara triguen més a poder-se aplicar. Però també hi ha veus del sector mèdic que pensen que el moment actual pot servir per exigir a la indústria farmacèutica més eficàcia en la recerca i que, en alguns aspectes, la crisi també es pot veure com una oportunitat. El cap de recerca de l'Institut Català d'Oncologia, Ramon Salazar, assegura en aquest sentit: "La crisi econòmica ha comportat un augment de la rigorositat en l'avaluació de les indicacions de nous tractaments amb molècules innovadores en les seves indicacions possibles".\nSigui com sigui, els indicadors continuen mostrant com a Catalunya la taxa de supervivència al càncer és superior a la mitjana europea. Del que s'està alertant és que el nivell aconseguit es podria perdre si es creua una determinada línia vermella.


Polinèsia - Viquipèdia, l'enciclopèdia lliure\nLa Polinèsia (mot derivat del grec polí = 'molts', i nesi = 'illa') és una gran agrupació de més de 1.000 illes al Pacífic central i meridional. Geogràficament, la Polinèsia conforma un triangle amb els angles situats a les illes Hawaii, a Nova Zelanda i a l'illa de Pasqua. Samoa, Tonga, les Marqueses i la Polinèsia francesa són els altres arxipèlags principals que es localitzen dins el triangle polinèsic.\nRegió geogràfica, arxipèlag, grup i regió cultural\n15° S, 155° O / 15°S,155°O / -15; -155Coord.: 15° S, 155° O / 15°S,155°O / -15; -155\nNova Zelanda, França, Xile i Estats Units d'Amèrica\nMapa del triangle de la Polinèsia\nBadia de Cook a Moorea (Polinèsia francesa)\nLes llengües polinèsies són les parlades per la població indígena de les illes. Culturalment, la Polinèsia es divideix en dos grups diferents, la Polinèsia oriental i la Polinèsia occidental. La cultura de la Polinèsia occidental està condicionada per unes illes de població nombrosa. La institució del matrimoni hi té un fort arrelament, i disposen de tradicions judicials, monetàries i comercials ben desenvolupades. Comprèn els arxipèlags de Tonga, Samoa i grups d'illes polinèsiques incloses dins la Melanèsia i la Micronèsia, com algunes pertanyents als Estats Federats de Micronèsia, Papua Nova Guinea, Salomó, Vanuatu i Nova Caledònia. A causa de la bona disponibilitat a acceptar noves idees, i com que en aquestes illes hi va arribar un nombre relativament gran de missioners cristians, els polinesis van adoptar de seguida el cristianisme.\nDes de les illes Cook cap a l'est, en canvi, les cultures s'han adaptat fortament a les petites illes i els atols. Els antropòlegs han qualificat el seu sistema de parentiu com el sistema hawaià. S'hi van desenvolupar en gran manera la religió, l'agricultura, la pesca, la predicció del temps, la construcció de catamarans i la navegació, perquè en depenia la població sencera de cada illa. El comerç es basava tant en les mercaderies d'ús habitual com en articles de luxe. Moltes de les illes més planes podien patir greus temporades de gana si els seus horts quedaven emmetzinats per la sal procedent de les onades d'un huracà. En casos com aquests, la pesca, font primària de proteïnes, no alleujava la pèrdua de calories. Els navegants, en particular, hi eren reverenciats, i cada illa tenia la seva casa de nàutica, amb una àrea de construcció de vaixells.\nEn una època en què els mariners europeus navegaven de dia i sense perdre de vista la línia de la costa, els polinesis (i els seus parents, els micronesis) havien navegat per la major part de l'oceà Pacífic, excloent-ne, és clar, les àrees àrtica i antàrtica. Feien servir tot un ventall de tècniques de navegació i es fixaven en la situació de les estrelles, el moviment dels corrents oceànics i la forma de les onades, la influència en l'aire i el mar de les diferents illes i atols, el vol dels ocells, els vents i els canvis de temps.\nLa història registrada de Polinèsia és una de les més recents del món.\nEl poblament de la Polinèsia va començar als voltants de l'any 1000 a.C. a partir de Samoa, quan immigrants de les illes Lau a l'est de Fiji van arribar a les illes samoanes, aproximadament fa 3.500 anys. A partir d'aquí es van establir a la resta de la Polinèsia.\nMés endavant es van ocupar les illes Cook, Tahití i Tuamotu, també es va arribar a les illes Marqueses al segle iii. A Hawaii i Pasqua s'hi va arribar entre els segles IV i VI.\nEls arxipèlags i illes que formen part de l'àrea geogràfica de la Polinèsia són:\nLes illes Cook (estat associat amb Nova Zelanda)\nIlles Fènix (de la República de Kiribati)\nHawaii (un estat dels Estats Units)\nIlles de la Línia (de la República de Kiribati)\nNova Zelanda (anomenada Aotearoa en maori)\nNiue (estat associat amb Nova Zelanda)\nL'illa de Pasqua (anomenada Rapa Nui en la llengua local, i pertanyent a Xile)\nIlles Pitcairn (colònia britànica)\nLa Polinèsia francesa (país d'ultramar de França)\nSamoa (estat independent, anomenat també Samoa occidental)\nSamoa nord-americana (territori d'ultramar dels Estats Units)\nTokelau (dependència d'ultramar de Nova Zelanda)\nTonga (regne independent)\nTuvalu (estat independent)\nWallis i Futuna (col·lectivitat d'ultramar francesa)\nA més, són illes de cultura polinèsica, en àrees geogràfiques de Micronèsia i Melanèsia, les anomenades illes perifèriques polinèsies:\nD'Austràlia: illa Norfolk\nAls Estats Federats de Micronèsia: Kapingamarangi i Nukuoro\nA Fiji, a l'extrem septentrional: Rotuma\nA Nova Caledònia, territori d'ultramar francès: Ouvéa de les illes Loyauté\nA Papua Nova Guinea: Nuguria, Nukumanu i Takuu\nA Salomó: Anuta, Bellona, Ontong Java, Pileni, Rennell, Sikaiana, Taumako i Tikopia\nA Vanuatu: Aniva, Emae, Futuna i Mele\nObtingut de «https://ca.wikipedia.org/w/index.php?title=Polinèsia&oldid=27132601»\nDarrera modificació: 7 maig 2021 a les 18:45\nLa pàgina va ser modificada per darrera vegada el 7 maig 2021 a les 18:45.


La calculadora de la CUP - CATzona\nLa CUP ha llançat un web per calcular el temps que triguen alguns dels grans empresaris espanyols a cobrar qualsevol sou.\nL’eina permet introduir un salari i entre els resultats, apareix el temps que necessiten per ingressar-ho caps de grans firmes com ara Amancio Ortega, Ana Botín o Florentino Pérez. Per exemple, segons l’eina, al fundador d’Inditex només li calen 8 minuts i 16 segons per guanyar 25.552 euros, el salari brut anual que cobrava un català de mitjana el 2018 (Idescat).\nAmancio Ortega triga 29 segons en guanyar el meu salari. Entreu a provar la #CalculadoraCUP!\nhttps://t.co/wakTCaEt2w #QueLaPaguinElsRics @cupnacional pic.twitter.com/FgsX489nHX\n— natàlia sànchez dipp (@Nataliadipp) February 2, 2021\nAquest és l’anunci que la CUP ha fet per les xarxes de “la calculadora”.\nHI HA QUI GUANYA MASSA.\n🙋♀Gents VS Rics💸\nCalcula quant triguen en guanyar Amancio Ortega, José Bogas, Ana Botín o Juan Roig el que tu trigues un any #CalculadoraCUP https://t.co/1OAJcV2pNZ pic.twitter.com/olDcIMsKig\n— CUP Països Catalans (@cupnacional) February 2, 2021\nUna calculadora que a més inclou la reforma de l’IRPF que la CUP proposa per la pròxima legislatura.\nTornen a destrossar el mural contra el Rei i a favor de Hasél


“Quan vas al Mini vas a veure el Barça” | FCBarcelona.cat\n“Quan vas al Mini vas a veure el Barça”\nGuardiola, Rexach i Luis Enrique són els protagonistes d’una campanya que impulsa el FC Barcelona per promocionar l’assistència de socis i aficionats als partits del Barça B que es juguen al Miniestadi.\n“Tant se val qui juguem i on juguem. El més important és com juguem”, afirma Pep Guardiola, una de les cares visibles d’aquesta campanya. Carles Rexach hi afegeix: “El mateix esperit, la mateixa forma de jugar, el mateix Barça de sempre t’esperen al Mini”. I Luis Enrique, tècnic del Barça B, conclou amb un contundent: “Descobreix al Mini els jugadors del Barça del futur”.\nTres protagonistes de luxe\nGuardiola, Rexach i Luis Enrique són tres figures del barcelonisme que, a banda de jugar al Camp Nou, al llarg de les seves respectives carreres han format part de l’equip filial del FC Barcelona. Rexach va ser jugador del CF Condal, equip predecessor del Barça B; Guardiola en va ser jugador i entrenador, i Luis Enrique n’és l’actual tècnic.\nSón tres veus autoritzades que saben perfectament com es treballa al filial i quin tipus de futbol ofereix cada cap de setmana. Per això han estat escollits com a imatge d’aquesta campanya. A més, són veus autoritzades per verbalitzar l’eslògan final: “Tenim un passat gloriós. Un present llegendari i un futur que ja comença a fer història al Mini”.\nLa campanya, dissenyada per l’agència de publicitat Caldas Naya i produïda per Barça TV, inclou espots televisius, falques radiofòniques, anuncis en premsa escrita i presència a les xarxes socials, sempre amb Guardiola, Rexach i Luis Enrique com a protagonistes.\nDissabte, contra el Celta\nLa campanya es posa en marxa just abans que comenci la segona volta del campionat, que s’inicia aquest dissabte a les 18 hores amb la visita al Mini d’un rival de la talla del Celta de Vigo. Un cop finalitzada la primera volta, els de Luis Enrique, amb un futbol admirat per tothom, ocupen la sisena posició de la classificació de Segona Divisió A. Tots els estaments del Club saben que el suport de l’afició serà clau per afrontar la segona part del campionat.\nSocis, gratuït i promocions familiars\nCal recordar que l’accés al Miniestadi és gratuït per als socis del FC Barcelona que, a més, poden comprar tres entrades al preu de 5 euros. Els nens menors de 7 anys tenen entrada gratuïta i fins als 12 anys poden accedir al Mini de manera gratuïta amb l’entrada d’un adult. Pel que fa a la resta de públic en general, poden comprar entrades a partir de 7 euros.\nEn el cas de les penyes barcelonistes, el Club també ha preparat promocions específiques. Les penyes interessades poden contactar amb l’Oficina d’Atenció a les Penyes.\nEl Facebook del Barça B\nCoincidint amb el llançament d’aquesta campanya, també s’ha creat una pàgina a Facebook de suport a l’equip filial. En aquest espai s’oferiran continguts actualitzats del conjunt de Luis Enrique, a banda d’informació de servei i material multimèdia del Barça B.


Ciutat TOTS __BARCELONA__ ARTÉS CALDERS CASTELLGALÍ EL PONT DE VILOMARA I ROCAFORT MANRESA NAVARCLES SANT FRUITÓS DE BAGES SANT JOAN DE VILATORRADA SANT VICENÇ DE CASTELLET SANTPEDOR\nTenim la casa que estàs buscant\nTerreny urbà Castellgalí\nTOTS __BARCELONA__ ARTÉS CALDERS CASTELLGALÍ EL PONT DE VILOMARA I ROCAFORT MANRESA NAVARCLES SANT FRUITÓS DE BAGES SANT JOAN DE VILATORRADA SANT VICENÇ DE CASTELLET SANTPEDOR\nTerreny urbà - Castellgalí (Castellgali)\nParcel.la - Castellgalí (POL. PLA DEL CAMI)\nParcel.la - Manresa (Muralla Sant Francesc)\nEdifici - Sant Vicenç de Castellet (Otras Zonas)\nPis - Sant Joan de Vilatorrada (Centre)\nSolar - Manresa (Carretera de Vic)\nTerreny urbà - Sant Vicenç de Castellet (Otras Zonas)\nAdossada - Artés\nEdifici - Manresa (Inem)\nEdifici - Manresa (Plana de l´Om)\nPàrking - Manresa (Carretera de Vic)\nPàrking - Manresa (Manresa Centre)\nGaratge - Manresa (Carretera de Vic)\nDespatx - Manresa (Muralla Sant Francesc)\nTerreny urbà - Castellgalí (Castellgali) , 139m2.\n275.000€ - 83%\nLocal comercial - Sant Joan de Vilatorrada (Torrent del Canigó) , Superfície Construïda 70m2.\nPis - Manresa (Bases de Manresa) , Superfície Construïda 69m2, 3 Habitacions, 1 Banys.\nPis - Manresa (Plaça Catalunya) , Superfície Construïda 111m2, 3 Habitacions, 1 Banys.\nParcel.la - Castellgalí (POL. PLA DEL CAMI) , 800m2, Urbanització.\nPis - Manresa (Plaça Catalunya) , Superfície Construïda 95m2, 3 Habitacions, 1 Banys, Ascensor.\nLocal comercial - Manresa (Carretera de Vic) , Superfície Construïda 155m2, 439m2.\nPis - Manresa (Manresa Centre) , Superfície Construïda 125m2, 2 Habitacions, 1 Banys.\nLocal comercial - Manresa (Carretera de Vic) , Superfície Construïda 210m2, 761m2.\nLocal comercial - Manresa (Carretera de Vic) , Superfície Construïda 205m2, 439m2.\nPis - Manresa (Plana de l´Om) , Superfície Construïda 137m2, 986m2, 3 Habitacions, 1 Banys, Ascensor.\nParcel.la - Manresa (Muralla Sant Francesc) , 152m2.\nDerechos: Vostè podrà exercir els drets d'accés, rectificació, supressió, oposició, portabilitat i retirada de consentiment de les seves dades personals a l'adreça de correu electrònic rgpd@arfe.es


12:11 La Policia entra a Canal 9 - Diari La Veu\nEscriba el número 854111\nCustòdia ja la sala de control d'emissions\nLa Policia, acompanyada pels liquidadors nomenats pel Consell, ha desallotjat per ordre judicial de les instal·lacions de RTVV a Burjassot els treballadors, que durant tota la nit han emés una programació especial davant l'imminent fos a negre de les emissions.\nEl Jutjat d'Instrucció número 1 de Paterna ha ordenat el desallotjament "immediat" de les instal·lacions de RTVV a Burjassot que si no es produeix de forma voluntària serà "per la força policial", segons informa el Tribunal Superior de Justícia valencià.\nEls periodistes que es mantenen parapetats en la seu de Radiotelevisió Valenciana han escridassat "No teniu vergonya!", "Fabra dimissió!" i "Lladres!" davant la presència de policies nacionals i els liquidadors que procedien al desallotjament i tancament de l'emissió.\nNou ha emet en directe tot el procés, que ha permés veure l'arribada policial i la resistència, ara com ara sense incidents, dels treballadors, molts dels quals estan al plató principal.\nLa policia custòdia ja la sala de control d'emissions.\nAlguns treballadors de Radiotelevisió Valenciana han començat a abandonar de forma voluntària el centre de producció de programes de Burjassot on romanien des d'aproximadament la mitjanit, després de conéixer la decisió judicial que ordena el desallotjament.\nA l'exterior de l'edifici es troben uns 200 empleats de l'ens públic, que s'han dividit entre les tres portes d'accés: la principal, la d'emergència i la de l'aparcament.\nEls qui han abandonat l'edifici asseguren que encara no s'ha rebut notificació judicial alguna, de manera que s'han assabentat de l'ordre de desallotjament per la premsa i les xarxes socials.\n"No serem nosaltres els qui incomplim la legalitat", asseguren alguns d'aquests treballadors, mentre els qui estan a l'interior del centre de producció i emetent en directe un programa especial asseguren que practicaran la "resistència pacífica".